《送林庭立归四明兼柬张子端兄弟》
元代·乃贤

廿年沧海托交情，最忆张家好弟兄。清夜泛舟传玉斝，高堂秉烛听银筝。

故人别去青山远，游子忘归白发生。明月湖边还有约，一竿春水钓丝轻。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。